Komission asetus (EY) N:o 2577/97, annettu 16 päivänä joulukuuta 1997, tiettyjen Venäjän federaatiosta peräisin olevien tekstiilituotteiden tuonnista



Virallinen lehti nro L 350 , 20/12/1997 s. 0060 - 0064



KOMISSION ASETUS (EY) N:o 2577/97, annettu 16 päivänä joulukuuta 1997, tiettyjen Venäjän federaatiosta peräisin olevien tekstiilituotteiden tuonnista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (1), sellaisena kuin se on viimeksi muutettuna komission asetuksella (EY) N:o 1457/97 (2), ja erityisesti sen 12 artiklan 2 kohdan yhdessä 25 artiklan 5 kohdan kanssa, sekä katsoo, että Euroopan yhteisön ja Venäjän federaation kirjeenvaihtona tehty sopimus tekstiilituotekaupasta parafoitiin 19 päivänä joulukuuta 1995 ja sen voimassaoloaika päättyi 31 päivänä joulukuuta 1996, ja odotettaessa uuden sopimuksen parafoimiseen tähtäävien neuvottelujen päättymistä Venäjän federaation kanssa annettiin komission asetukset (EY) N:o 2446/96 (3), sellaisena kuin se on muutettuna asetuksella (EY) N:o 562/97 (4), ja (EY) N:o 1025/97 (5) yhteisön taloudellisten etujen turvaamiseksi tulevassa tekstiilituotekaupassa kyseisen maan kanssa, asetuksen (EY) N:o 1025/97 edellyttämiä toimenpiteitä sovelletaan 31 päivään joulukuuta 1997 saakka, johon mennessä uutta tekstiilisopimusta tuskin saadaan neuvoteltua ja täytäntöönpantua, tekstiili- ja vaatetusalan suhdanneherkkyyden huomioon ottaen on tarpeen jatkaa nykyisistä tuontimenettelyä kolmella kuukaudella 1 päivästä tammikuuta 1998 alkaen sekä vahvistaa määrälliset tuontirajoitukset asetuksen (EY) N:o 1025/97 soveltamisalaan kuuluville tekstiilituotteille, uudet rajoitukset olisi vahvistettava ottamalla huomioon niiden pidennetty voimassaoloaika niin, ettei vaikuteta uuden tekstiilisopimuksen neuvottelutuloksiin, uuteen yhteisön ja Venäjän federaation kahdenväliseen sopimukseen ennen tämän asetuksen voimassaoloajan päättymistä tähtäävät neuvottelut jatkuvat toistaiseksi, ja ehdotetut toimenpiteet ovat asetuksella (EY) N:o 517/94 perustetun komitean lausunnon mukaiset, ON ANTANUT TÄMÄN ASETUKSEN: 1 artikla 1. Venäjän federaatiosta peräisin olevien tämän asetuksen liitteessä I lueteltujen tekstiilituotteiden tuontiin sovelletaan kyseisessä liitteessä vahvistettuja määrällisiä rajoituksia 1 päivästä tammikuuta 1998. 2. Venäjän federaatiossa tehdyn taloudellisesti vaikuttavan ulkoisen jalostuksen jälkeen tapahtuneeseen yhteisöstä peräisin olevien tämän asetuksen liitteessä II lueteltujen tekstiilituotteiden jälleentuontiin yhteisöön sovelletaan kyseisessä liitteessä vahvistettuja määrällisiä rajoituksia 1 päivästä tammikuuta 1998. 2 artikla Rajoittamatta tämän asetuksen säännösten soveltamista, asetuksen (EY) N:o 517/94 säännöksiä sovelletaan tässä asetuksessa tarkoitettuun tuontiin. 3 artikla Tämän asetuksen voimassatulopäivästä alkaen sovelletaan liitteessä I lueteltuihin tuotteisiin seuraavia säännöksiä: 1. Kunkin toimijan tuontilisenssiä hakiessaan pyytämä määrä ei saa olla suurempi kuin liitteessä III vahvistetut enimmäismäärät. 2. Tuoja, joka on käyttänyt vähintään 50 prosenttia hänen tuontilisenssissä 1 kohdan nojalla myönnetystä määrästä, saa tehdä toisen, samaa tuotelajia koskevan lisenssihakemuksen, jos kyseinen määrällinen rajoitus ei ylity. 3. Jäsenvaltioiden toimivaltaiset viranomaiset saavat myöntää tuontilisenssejä vasta kun niille on ilmoitettu komissio päätöksestä ja vain siinä tapauksessa, että toimija voi osoittaa olevansa sopimuksen haltija ja, rajoittamatta 2 kohdan säännösten soveltamista, todistaa kirjallisesti, ettei hänelle ole jo myönnetty yhteisön kyseistä tuotelajia koskevaa tuontilisenssiä tämän asetuksen nojalla. 4. Tuontilisenssiä koskevat pyynnöt voidaan toimittaa komissiolle 2 päivänä tammikuuta 1998 klo 10.00 alkaen Brysselin aikaa. Tuontilisenssien on oltava voimassa kolme kuukautta myöntämispäivästä. Tuojan pyynnöstä toimivaltaiset kansalliset viranomaiset saavat kuitenkin myöntää yhden kuukauden pidennyksen. 4 artikla Ainoastaan tämän asetuksen liitteissä I ja II lueteltujen, tämän asetuksen nojalla myönnetyn tuontilisenssin tai komission asetuksen (EY) N:o 3017/95 (6) mukaisen taloudellisesti vaikuttavan ulkoisen jalostuksen ennakkoluvan perusteella vapaaseen liikkeeseen yhteisössä 1 päivän tammikuuta 1998 jälkeen luovutettujen tuotteiden määrät vähennetään kyseisissä liitteissä vahvistetuista rajoista. 5 artikla Tämän asetuksen säännöksiä ei sovelleta liitteiden I ja II kattamien tuotteiden tuontiin yhteisöön, jos kyseiset tuotteet tuodaan asetusten (EY) N:o 2446/96 ja (EY) N:o 1025/97 nojalla. 6 artikla Tämän asetuksen säännöksiä voidaan tarkastella uudelleen, jos Venäjän federaatio ottaa käyttöön asetuksen voimassaoloaikana määrällisiä rajoituksia koskevia toimenpiteitä taikka korottaa tullitariffeja tai ottaa käyttöön muita kuin tariffiesteitä, kuten yhteisöstä peräisin olevien tekstiili- ja vaatetustuotteiden tuontiin sovellettavia todistus- ja muita tuontivaatimuksia, lukuun ottamatta 1 päivänä tammikuuta 1996 Venäjän federaatiossa voimassa olevia toimenpiteitä. 7 artikla Tämä asetus tulee voimaan 1 päivänä tammikuuta 1998. Sitä sovelletaan 31 päivään maaliskuuta 1998 saakka. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 1997. Komission puolesta Leon BRITTAN Varapuheenjohtaja (1) EYVL L 67, 10.3.1994, s. 1 (2) EYVL L 199, 26.7.1997, s. 6 (3) EYVL L 333, 21.12.1996, s. 7 (4) EYVL L 85, 27.3.1997, s. 38 (5) EYVL L 150, 7.6.1997, s. 20 (6) EYVL L 314, 28.12.1995, s. 40 LIITE I Edellä 1 artiklan 1 kohdassa tarkoitetut 1 päivästä tammikuuta 31 päivään maaliskuuta 1998 sovellettavat yhteisön määrälliset rajoitukset >TAULUKON PAIKKA> LIITE II ULKOINEN JALOSTUS Edellä 1 artiklan 2 kohdassa tarkoitetut 1 päivästä tammikuuta 1998 31 päivään maaliskuuta 1998 sovellettavat yhteisön määrälliset rajoitukset > TAULUKON PAIKKA> LIITE III Edellä 3 artiklan 1 kohdassa tarkoitetut enimmäismäärät >TAULUKON PAIKKA>